User:Kahvelpistikus/sandbox

11:02, 19 December 2019 (UTC)Kahvelpistikus (talk)

Sissejuhatus
Vana Kreeka kultuuri loojad, filosoofid, teadlased ja poliitikud on pannud aluse meie tänapäeva teadusele. Nad on maailmas rohkem tuntud kui enamus praegu elavaid teadlasi, kes on teinud suuri avastusi. Üks nendest oli ka Vana Kreeka poliitik ja poeet Solon[], keda peetakse üheks seitsmest targast. Kui poleks olnud Solonit ja tema nutikust ning tahet muuta ühiskonda paremaks kohaks, ei teaks me luua sarnaseid põhimõtteid, mis seadustes ja poliitikas on tema loodud. Demokraatia oli Vana Kreeka uuestisünd. Kuna Solon oli ka poeet ja luuletaja, säilis meile väga palju tema põhimõtteid ja üleskirjutusi. Tänapäaeval ja isegi läbi aegade me oleme kasutanud tema ütlusi ja tarkusi.

Üldine kirjeldus
''Solon Ateenast' (u 640–558 eKr) oli vanakreeka poeet, kaupmees, rändur ja poliitik[]. Teda mäletatakse kui isikut, kes tahtis parandada majanduslikku, poliitilist ja moraalset langust arhailises Ateenas. Tänu temale pandi alus Ateena demokraatiale. Kaasaja teadmised Solonist on limiteeritud, kuna tema tööd on säilinud ainult fragmentidena. Samuti ka väheste dokumentide ja arheoloogiliste tõendite puudumise tõttu. Solon pärines ülikuperekonnast ja tema perekond oli tunnustatud Vanas Kreekas, kuna nad kuulusid Eupatride klanni. Teadaolevalt oli Solon kesmisest rikkam ja nooruses teenis arvatavasti elatist kaupmehena, mis võimaldas tal reisida palju oma isikliku laevaga. Teda hakati tähtsaks pidama siis, kui ta esines avalikult oma patriootilise poeemiga, et aidata oma kaasmaalasi võita tagasi Salamise saar. Tunnustades Soloni teeneid Salamise saare tagasivallutamisel megaralastelt 594 eKr, valisid ateenlased ta arhondiks. Tema eleegiad ja jambid seostusid seadusandlusega, põhiteemadeks olid poliitika ja moraal. Ta on kirjutanud siiski ka luuletusi, kus ülistatakse muusasid, veini ja armastust. Solon kirjutas poeesiat oma enese naudinguks, mis toetus tema põhiseaduste reformidele ja mis oli ka seotud patriootilise propagandaga. Soloni elu ajal ei kirjutatud veel Kreekas ajalugu, kuid sellele vaatamata olid Soloni oraatorlikud võimed legendaarsed.

Eluolu muutumine
6. sajandil eKr oli Ateena ühiskond domineeriv aristokraatide poolt. Vaesed muutusid veel vaesemaks ja keskklass ei kuulunud valitsusse. Solon nägi lahendusena reforme, kuid mitte revolutioone. Solon saavutas peakohtunikuna seisuse ja kahekümne aasta pärast anti talle reformija ja seaduseandja volitused. Tema esimene mure oli võlgadest põhjustatud vaesuse leevendamine. Ta lunastas kõik kaotatud maad ja vabastas orjad. Ta võttis vastu meetmed, mille eesmärk oli suurendada riigi üldist heaolu. Muude toodete väljaarvatud oliivõli eksport oli keelatud kuna kohalikule elanikkonnale ei jätkunud toitu. Kasutusele võeti uued mündid, kaalud ja meetmed. Arheoloogia on meile näidanud, et need meetmed olid tõhusad. Vaesus ei olnud küll täiesti kadunud, kuid Attica oli majanduslikult palju paremas olukorras. Ta pakkus ka alternatiivseid elukutseid neile, kes ei suuda põllumajandusega tegeleda. Näiteks julgustas ta kauplemist ja kaupmehe ametit ning muid kutsealasid. Soloni kolmas suur panus Ateena tulevikku oli tema uus seadustik. Tema uus poliitiline põhiseadus nägi ette, et algatatakse iga aastane sissetulekute loendus, mis jaotas kodanikud neljaks tulu rühmaks. Edaspidi anti nende jagunemise alusel poliitilisi privileege sõltumata sünnist. Kõigil kodanikel oli õigus osaleda üldkoosolekutel. Loodi tulevase demokraatia alused. Seni oli Ateenas valitsenud esimene Drako poolt koostatud kirjalik seadustekogu, mis oli endiselt jõus. Drako seadused olid šokeerivalt rasked ( seega mõiste draakoniline)- nii tõsine, et see oli kirjutatud mitte tindiga vaid verega. Solon vaatas läbi iga põhikirja ja tegi Ateena õigused inimlikumaks. Tema uued seadused, mida täiendati ja muudeti, jäid Ateena põhikirja seaduse aluseks kuni 5 saj. eKr lõpuni. Kui solon oli oma ülesande täitnud, tuli kaebusi igalt poolt. Aristokraadid olid lootnud, et ta teeb vaid marginaalseid muutusi, vaesed aga lootsid, et Solon jagab kogu maa võrdseteks osadeks. Kuigi ateenlased olid rahulolematud, aktsepteerisid nad siiski Soloni muudatusi. Seadustele anti kehtivus 100 aastat. Et vältida edasisi selgitusi rahvaga, lahkus Solon mitmetele reisidele ja lubas 10 aastaks ära minna ning mitte tagasi pöörduda. Soloni külastatud kohtade hulgas olid Egiptus ja Küpros. Nende külastuste tõestus peitub tema luuletustes. Kui solon Ateenasse tagasi jõudis, leidis ta, et rahvastik jagunes piirkondlikesse fraktsioonidesse, mida juhivad silmapaistvad aadlikud. Üks nendest oli Soloni vana sõber Peisistratus. Solonile tundus, et Peisistratusest saab türann, kuid ta hoiatused jäeti tähelepanemata. Tal oli muidugi õigus. Peisitratus ei valitsenud kaua, kuid kahjuks ei näinud Solon seda oma elu ajal. Enne 5 saj. lõppu, koostasid ateenlased nimekirja seitsmest targast, kes olid intellektuaalselt ja poliitiliselt silmapaistvad. Üks nendest oli Ateena Solon, kelle vastu tunti austust läbi aegade.

Rikkad inimesed ilma tarkuse ja hariduse on nagu lambad kuldse villaga- Solon Ühiskond on hästi valitsetud siis, kui selle kodanikud kuuletuvad kohtunikele ja kohtunikud kuuletuvad seadusele- Solon

Kokkuvõte
Demokraatia ja poliitika on kõik saanud alguse Vanast Kreekast. Kõik seaduste põhimõtted on sarnased tänapäeva seaduste ja poliitikaga. Me peaksime olema tänulikud Solonile, kes selle kõik lõi ja inspireeris inimesi ajaloos tegema häid tegusid ja muutma ühiskonda paremuse poole. Ta andis oma kaasmaalastele tasakaalustatud põhiseaduse ja humaanse seadustiku. Ta päästis lihtrahva aristokraatide küüsist ja lõi paremad tingimused kogu rahvale. Teda võib nimetada inimõiguste päästjaks. Solon oli ka Ateena esimene luuletaja, kes tõeliselt kuulus Ateenale. Tema poeemid olid vahendiks, mille kaudu ta hoiatas, vaidlustas, nõustas ja kutsus inimesi tegutsema.

3 fakti Solonist:

 * Solon on üks seitsmest targast
 * Ta elas 630a- 560a eKr
 * Ta vabastas orje vaesusest ja muutis Ateenas seadusi

Soloni tsitaate:
Kahvelpistikus (talk) 11:02, 19 December 2019 (UTC)
 * 1) "Mis liig, see liig"
 * 2) "Kui lubate teatris tõsimeeli valet esitada, siis hakkavad ka riigimehed näitemängudest eeskuju võtma!"